Can Bosch: Ravioli de porro i llagostins amb salsa de vermut de Reus
Inici / RECEPTES / Ravioli de porro i llagostins amb salsa de vermut de Reus
RECEPTES La Platjeta .. / 19 de juliol de 2019
Us portem una recepta molt especial per a nosaltres. Va ser un dels plats que vam poder degustar en el sopar dedicat a Cambrils del cicle ‘El peix a la cuina mediterrània’. Així doncs, va ser el nostre representant entre els molt diversos països dels quals n’hem pogut assaborir la gastronomia.
A més a més, es tracta d’una recepta extreta del menú dissenyat per Arnau Bosch, xef i copropietari del restaurant Can Bosch de Cambrils, situat a la Rambla de Jaume I, 19. Té l’origen en un bar de pescadors del 1969 i és un restaurant des del 1980. Té una estrella Michelin des del 1984.
Sense més preàmbuls, us animem a cuinar i tastar aquest plat tan especial. Que vagi de gust!
• Dues plaques de pasta wonton
• 120 gr. de porro
• 80 gr. de llagostí
• 40 gr. de ceba
• 5 gr. d’all
• 30 ml. de nata líquida
• Vermut blanc
Piquem la ceba i l’all. En una olla posem la meitat de l’oli de l’oliva i la meitat de la mantega per tal que no es cremi. Sofregim la ceba i l’all. Un cop daurat, afegim el vermut blanc i reduïm a la meitat. Afegim la nata i una mica de brou de peix. Reservem aquesta salsa. A part, en una altra olla, posem a sofregir el porro ns que agaun color daurat com la mel. En una altra paella saltegem els llagostins, primer a foc fort i després més suau tot afegint el porro i una mica de nata líquida. Ho deixem reduir. En una olla amb aigua bullint courem les dues plaques de pasta wonton durant només cinc minuts. Estirem la pasta sobre un paper lm. Un cop escorreguda hi posem el farcit, tapem amb una altra placa de pasta wonton i nalment napem amb la salsa de vermut blanc.